Waar kan ek uitvind of ek uitstaande verkeersboetes het?
Watter verskillende tipes verkeersboetes is daar?
Waar kan ek my spoedkamerafoto sien?
Hoe kan ek my verkeersboete betaal?
Kan ek my verkeersboete elektronies betaal?
Hoeveel tyd het ek om my verkeersboete te betaal?
Kan ek 'n boete betwis?
Wat gebeur as ek nie my verkeersboete betaal nie?
Bel Verkeersnavrae in kantoorure (Maandag tot Vrydag, 8vm to 3.30nm) by 0860 034 637. As jy 'n afskrif van jou boete wil hê, sal jy persoonlik na die verkeersdepartement moet gaan.
As jy vermoed dat die verkeersdepartement dalk boetes na 'n ou adres stuur, faks asseblief jou nuwe adres (fisies en pos), saam met 'n afskrif van jou ID, aan Motorvoertuigregistrasies by 021 419 1676. Merk dit vir die aandag van die Korrespondensiedepartment. Bel Motorvoertuigregistrasies by 021 400 4900 as jy nog inligting hieroor nodig het.
Daar is twee tipes verkeersboetes: Kitsdagvaardings en 'n 341-verkeerskaartjie.
Kitsdagvaardings word uitgereik wanneer 'n verkeersbeampte 'n motoris voorkeer om 'n boete uit te reik vir die volgende: 'n bewegende oortreding (byvoorbeeld, spoed of die verontagsaming van 'n rooi verkeerslig), 'n fout aan jou motorvoertuig (byvoorbeeld 'n stukkende agterliggie), 'n verstreke motorvoertuiglisensie of vir die bestuur van 'n voertuig sonder 'n rybewys.
n 341-verkeerskaartjie word uitgereik wanneer 'n motoris deur 'n kamera betrap word met die verbreking van 'n verkeersreël (byvoorbeeld 'n spoedoortreding) of wanneer 'n verkeersbeampte 'n kaartjie uitreik wanneer die motoris nie daar is nie (dit is die pienk kaartjie wat uitgereik word vir parkeeroortredings, verstreke lisensieskyfies en so meer).
As die kameraboete se kennisgewingnommer begin met 'n "9" of 'n "4", kan jy dit aanlyn sien by www.payfine.co.za. Let asseblief daarop dat dit nie beteken dat jy dit aanlyn kan betaal nie.
Die filmnommer, wat op die verkeersboete verskyn.
Tjeks en posorders moet uitgemaak word aan die Stad Kaapstad.
Weens die vlakke van bedrog en diefstal in die Poskantoor word nie aanbeveel dat jy kontant per pos stuur nie.
As jy 'n Eerste Nasionale Bankkliënt is, kan jy ook jou boete betaal by enige ENB OTM deur jou boete-verwysingsnommer te gebruik.
As jy op of na die sperdatum wil betaal, kan jy dit doen in kontant of met 'n bankgewaarborgde tjek by die hof wat op die boete genoem word (kry die adres by Munisipale Howe). Jy sal die betaling persoonlik moet doen, nie langer nie as 14 dae na die sperdatum. Op die veertiende dag sal jou saak voor die hof dien.
As jy nie jou boete wil betaal nie sal jy persoonlik in die hof moet verskyn op jou hofdatum om jou saak te stel. As jy nie daar is om jou saak te stel nie, sal 'n lasbrief vir jou inhegtenisneming outomaties uitgereik word.
Daar is geen aanlyngerief om boetes te betaal wat uitgereik is deur die Stad Kaapstad nie.
As jy egter 'n Eerste Nasionale Bankkliënt is, kan jy jou boete betaal by enige ENB OTM deur jou boete-verwysingsnommer te gebruik.
Afhangende van of jy 'n Kitsdagvaardig of 'n 341-verkeerskaartjie gekry het, het jy tussen 30 dae en vier maande om jou verkeersboete te betaal.
n Kitsdagvaarding het 'n hofdatum en jy het 30 dae tyd van die datum van uitreiking af om die boete te betaal by die verkeersdepartement of by die hof wat op die dagvaarding genoem word. As jy die boete betaal op die datum van jou hofverskyning, sal jy dit persoonlik by die hof moet betaal.
As jy 'n 341-verkeerskaartjiekry, het jy 30 dae voor die Verkeersdepartement 'n "Kennisgewing Voor Dagvaarding" sal uitreik, waarna jy nog 30 dae het voordat die dagvaardiging uitgereik word.
Nadat die dagvaarding uitgereik is, het jy nog 30 dae om jou boete by die Verkeersdepartement te betaal. As die 30 dae verby is, het jy nog 14 dae grasie waarin jy jou boete kan betaal by die hof wat genoem word op die dagvaarding.
Jy het dus altesaam omtrent vier maande om jou verkeersboete te betaal nadat jy 'n 341-kaartjie gekry het.
As jy beplan om jou boete te betwis moet jy 'n brief stuur waarin jy jou redes uiteensit, saam met 'n afskrif van jou boete, aan die Galgheuwel-verkeersdepartement. Jy kan ook die inligting faks aan 021 421 6607. Jy behoort 'n erkenning van ontvangs te kry van die verkeersdepartement binne omtrent drie weke.
Die Verkeersbestuurder sal dan jou brief stuur aan die betrokke hof. Die Openbare Vervolger by die hof sal die boete hersien, wat op die meeste twee dae neem, waarna die brief en die besluit teruggestuur sal word aan die Verkeersbestuurder, waar dit weer opgeneem sal word. Dié proses neem omtrent drie weke. Die hele proses neem omtrent ses weke.
Jy kan ook direk met die Openbare Vervolger in verbinding tree by die hof wat op jou boete verskyn. As jy 'n dagvaarding ontvang het, moet jy die Openbare Vervolger nader voor die datum waarop jy in die hof moet verskyn.
As die verkeersboete byvoorbeeld verkeerdelik uitgereik is, kan jy jou saak in die hof stel op die hofdatum op jou dagvaarding.
As jy nie hof toe gaan om jou saak te stel nie, sal 'n lasbrief vir jou inhegtenisneming outomaties uitgereik word en jy sal aangekla word van minagting van die hof.
Onbekende staatstaal of akroniem Kyk in die WOORDELYS?